Bespreking:Reykjavik

message: Wat is 'n "gelykblywende neersla[g]"? Anrie 11:57, 27 Desember 2007 (UTC)
thread_title: Klimaat

message: In hierdie afdeling van die artikel, in die laaste paragraaf:
replies: text: Arnarson het aanvanklik vermoedelik 'n waaksame ogie oor sy uitgestrekte landgoed gehou en sodoende self bepaal watter setlaars hulle in sy invloedsfeer in die suidweste van Ysland mog vestig. Die oppervlakte van sy landgoed het egter geleidelik afgeneem, vermoedelik omdat die land onder sy erfgename verdeel is.
Ek hou nie baie van die woord "vermoedelik" of enige iets wat spekulasie aandui nie, tensy dit spekulasie deur 'n geleerde is en dié se spekulasies dan deur middel van 'n verwysing aangehaal word (as outeurs mag ons tog nie self spekuleer nie). Ís daar 'n aanhaling vir hierdie bewerings? Anrie 12:17, 27 Desember 2007 (UTC)

text: Aanhalings is hier tot 'n minimum beperk aangesien die bronteks History of Reykjavík - Farm to City aanlyn beskikbaar is en maklik nagegaan kan word. Ons benodig daarnaas vir 'n klein projek drukbare weergawes van die Afrikaanse teks wat goed leesbaar is (aanhalings skep hier dikwels 'n probleem). Slegs bykomende brontekste sal dus met 'n verwysing aanghehaal word. Alle brontekste in die Ysland-reeks is deur Yslandse, Kanadese, Skotse en Duitse wetenskaplikes of reisjoernaliste geskryf, en alle bewerings in verband met die vroeë geskiedenis van Ysland en die Wikings is logiese gevolgtrekkings van argeoloë en geskiedkundiges. Nogtans moet ons in wetenskaplike artikels oor die vroeë Wiking- en Keltiese geskiedenis soms woorde soos "vermoedelik" en "blykbaar" gebruik waar ons die historiese gebeure slegs aan die hand van argeologiese fragmente kan probeer rekonstrueer. --Voyageur 14:20, 27 Desember 2007 (UTC)
replies: text: :Nodige verwysings, soos spekulasies, syfers (en statistieke) en direkte aanhalings is in die minderheid en skep definitief nie 'n probleem in drukbare weergawes van artikels nie. Wanneer daar in enige artikel gespekuleer word, is dit nodig dat die spekulasie aan 'n gepubliseerde bron toegeskryf word, hetsy die artikel oor 'n geskiedkundige of hedendaagse onderwerp handel. Indien die genoemde gedeelte uit "History of Reykjavík - Farm to City" kom, moet dit so gemeld word, asb. Anrie 14:27, 27 Desember 2007 (UTC)
replies: text: ::Die Stedelike Museum se History of Reykjavík is tans die enigste bron in die geskiedkundige hoofstuk en word duidelik as sulks vermeld. Slegs as daar 'n tweede bron bygevoeg word, is regstreekse verwysings nodig om die spesifieke bron te kan identifiseer. --Voyageur 14:55, 27 Desember 2007 (UTC)
replies: text: :::Dis nie nodig om tot dan te wag nie - wie weet wie dan hier is? Ek het dit nou bygevoeg. Anrie 14:58, 27 Desember 2007 (UTC)
thread_title: Die stigting van Reykjavík

message: Aangaande my verwydering van die stelling wat in hierdie wysiging weer teruggeplaas is:
Dis nie soseer dat 'n verwysing gekort het nie, Voyageur, maar dit is 'n onensiklopediese stelling en lees soos 'n reisgids of brosjure. Toe ek sien dat jy inderdaag 'n reisgids aangehaal het was ek dus nie verbaas nie. Ek kan nie raai wat die boek se presiese woorde is nie (wel, ek kan, maar dit sal nie help nie), maar afhangende van wat dit sê kan jy moontlik iets byvoeg soos "Die Duitse reisgids, Island: Polyglott Apa Guide stel voor dat die "uitbundige" jeug (aanhalingstekens belangrik - dis 'n subjektiewe stelling) van Ysland ook tot die toename in toerisme bygedra het." of so iets. Anrie 19:40, 27 Desember 2007 (UTC)
replies: text: Ag, ek wou nou nog iets sê, maar nou't ek vergeet wat. Anrie 19:41, 27 Desember 2007 (UTC)
replies: text: :O ja, dit was "Plus die verwysing soos jy dit daar gegee het (met die bladsynommer ingesluit). Anrie 19:42, 27 Desember 2007 (UTC)
replies: text: ::Oukei, ek snap wat jy bedoel. Dit is inderdaad so dat Reykjavík 'n groot aantrekkingskrag op internasionale yuppies esv. het (oeps, nou maak ek my nog self verdag...) en die plaaslike musiekbedryf nou baie aandag geniet, maar ek voel ook nie so sterk oor hierdie soort dinge nie. Die mense wat daarop aangedring het dat ek iets oor die naglewe moet byvoeg sal beslis 'n ander voorstel kan maak, aangesien ek tans nog nie oor al die brontekste hiervoor beskik nie. 'n Sin of twee in 'n artikel oor die Yslandse musiekbedryf, toerisme of so sal hierdie onderwerp miskien later op 'n ensiklopediese manier kan behandel. In elk geval baie dankie vir jou opmerkings, dit help natuurlik baie as ander mense sê wat hulle graag in hierdie soort artikels wil lees en watter inligting moontlik oorbodig of nie relevant is nie. Ek is werklik 'n aficionado en sal moontlik alles probeer insluit... --Voyageur 20:19, 27 Desember 2007 (UTC)
thread_title: Die uitbundige Yslandse jeug

message: Ek het die vorige sin verwyder uit die afdeling oor Domkirkja. Ek het dit gewysig voor ek dit geknip het, so dit is 'n parafrasering van die eintlike sin wat daar was:
replies: text: Alhoewel die katedraal in 1817 volledig gerestoureer is, is daar op Pinkstersondag 1825 'n knarsgeluid (veroorsaak deur een van die dakwerk se balke) gehoor, wat die kerkgangers so laat skrik het dat hulle deur die deure en vensters na buite gevlug het.
Staaltjies soos hierdie is miskien tuis in 'n reisgids, maar dit werp geen lig op die onderwerp ter sake nie en is in sigself nie ensiklopediese inligting nie. Die artikel is nie veronderstel om as 'n reisbrosjure te dien nie. Anrie 19:59, 27 Desember 2007 (UTC)
thread_title: Domkirkja

message: During several automated bot runs the following external link was found to be unavailable. Please check if the link is in fact down and fix or remove it in that case!
* http://www.visitreykjavik.is/default.asp?cat_id=17&module_id=220&element_id=1859
** In Reykjavik on 2009-09-12 14:09:24, 404 Not Found
** In Reykjavik on 2009-09-12 18:07:07, 404 Not Found
--RobotJcb (kontak) 18:07, 12 September 2009 (UTC)Kategorie:Wikipedia:Stukkende eksterne skakel
thread_title:  Stukkende eksterne skakel 

message: During several automated bot runs the following external link was found to be unavailable. Please check if the link is in fact down and fix or remove it in that case!
* http://www.fh-bochum.de/presse/fhbojournal/archiv/nr-44-mai-2005/von-der-auslandserfahrung-zum-leben-und-arbeiten-im-ausland.html
** In Reykjavik on 2009-09-12 14:09:26, 404 Not Found
** In Reykjavik on 2009-09-12 18:07:32, 404 Not Found
--RobotJcb (kontak) 18:07, 12 September 2009 (UTC)Kategorie:Wikipedia:Stukkende eksterne skakel
thread_title:  Stukkende eksterne skakel 2